„PICTURA ESTE O TERAPIE CARE MĂ DESTINDE” PAUL SURUGIU - FUEGO

„PICTURA ESTE O TERAPIE CARE MĂ DESTINDE”

PAUL SURUGIU – FUEGO

În data de 5 septembrie a. c. a avut loc la Palatul Parlamentului, sala Constantin Brâncuşi, vernisajul expoziţiei de pictură intitulată „Casa Pământească” a artistului foarte îndrăgit Paul Surugiu-Fuego.

Evenimentul a fost prezentat de dr. Doina Păuleanu – istoric, directorul Muzeului de Artă din Constanţa. Din partea Funaţiei Literar-Istorice „STOIKA” a participat Doina Bârcă, secretar literar. Îl numim pe Paul Surugiu Fuego un mare OM DE SUFLET, deoarece fondurile obţinute din vânzarea tablourilor merg la artiştii care au nevoie de ajutor medical, ori la tinerii talentaţi fără posibilităţi de susţinere. La vernisaj au luat parte artişti, poeţi, pictori, scriitori. Printre invitaţi: Teo Trandafir, Elisabeta Turcu, Florin Vasilică, Viorica Flintaşu, duo Alesis, Gheorghe Turda, Ştefania Rareş, invitaţi de peste Prut, familia poetului Grigore Vieru.

Poezia culorilor împreună cu cântecul său fac din omul Paul Surugiu-Fuego un artist complet – un artist împlinit, care ne încălzeşte inimile şi transmite emoţie.

Felicitări!

DOINA BÂRCĂ

Contents